CELEX: 32021R1953
Language: lv
Date: 2021-11-10 00:00:00
Title: Komisijas Deleģētā regula (ES) 2021/1953 (2021. gada 10. novembris), ar ko Eiropas Parlamenta un Padomes Direktīvu 2014/25/ES groza attiecībā uz piegādes, pakalpojumu un būvdarbu līgumu un metu konkursu robežvērtībām (Dokuments attiecas uz EEZ)

11.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 398/25
               
            
         KOMISIJAS DELEĢĒTĀ REGULA (ES) 2021/1953
         (2021. gada 10. novembris),
         ar ko Eiropas Parlamenta un Padomes Direktīvu 2014/25/ES groza attiecībā uz piegādes, pakalpojumu un būvdarbu līgumu un metu konkursu robežvērtībām
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Direktīvu 2014/25/ES (2014. gada 26. februāris) par iepirkumu, ko īsteno subjekti, kuri darbojas ūdensapgādes, enerģētikas, transporta un pasta pakalpojumu nozarēs, un ar ko atceļ Direktīvu 2004/17/EK (1), un jo īpaši tās 17. panta 4. punkta otro daļu,
         tā kā:
         
                     (1)
                  
                  
                     Padome ar Lēmumu 2014/115/ES (2) apstiprinājusi Pasaules Tirdzniecības organizācijā noslēgto Protokolu, ar ko groza Nolīgumu par publisko iepirkumu (3). Grozītais Nolīgums par publisko iepirkumu ir daudzpusējs instruments, un tā mērķis ir Nolīguma pusēm savstarpēji atvērt publiskā iepirkuma tirgus. Nolīgums attiecas uz katru iepirkuma līgumu, kura vērtība sasniedz vai pārsniedz Nolīgumā noteiktās speciālajās aizņēmuma tiesībās izteiktās summas (“robežvērtības”).
                  
               
                     (2)
                  
                  
                     Viens no Direktīvas 2014/25/ES mērķiem ir ļaut līgumslēdzējiem un līgumslēdzējām iestādēm, kas piemēro minēto direktīvu, ievērot arī Nolīgumā noteiktos pienākumus. Saskaņā ar Direktīvas 2014/25/ES 17. panta 1. punktu Komisija reizi divos gados pārbauda, vai minētās direktīvas 15. panta a) un b) punktā noteiktās piegādes, pakalpojumu un būvdarbu līgumu un metu konkursu robežvērtības atbilst Nolīgumā noteiktajām robežvērtībām. Ievērojot to, ka saskaņā ar Direktīvas 2014/25/ES 17. panta 1. punktu aprēķinātā robežvērtība atšķiras no minētās direktīvas 15. panta a) un b) punktā noteiktās, minētās robežvērtības ir jāpārskata.
                  
               
                     (3)
                  
                  
                     Direktīvas 2014/25/ES 17. panta 1. punktā noteikts, ka no 1. janvāra Komisija robežvērtības pārskata reizi divos gados. Tātad robežvērtības 2022.–2023. gadam jāpiemēro no 2022. gada 1. janvāra.
                  
               
                     (4)
                  
                  
                     Tādēļ Direktīva 2014/25/ES attiecīgi jāgroza,
                  
               IR PIEŅĒMUSI ŠO REGULU.
         
            1. pants
            Direktīvas 2014/25/ES 15. pantu groza šādi:
            
                        1)
                     
                     
                        a) punktā “EUR 428 000” aizstāj ar “EUR 431 000”;
                     
                  
                        2)
                     
                     
                        b) punktā “EUR 5 350 000” aizstāj ar “EUR 5 382 000”.
                     
                  
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2022. gada 1. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 10. novembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 94, 28.3.2014., 243. lpp.
         
         
            (2)  Padomes Lēmums 2014/115/ES (2013. gada 2. decembris) par to, lai noslēgtu Protokolu, ar ko groza Nolīgumu par publisko iepirkumu (OV L 68, 7.3.2014., 1. lpp.).
         
            (3)  OV L 68, 7.3.2014., 2. lpp.